b'\n_START_ARTICLE_\nDavnorubicin\n_START_SECTION_\nUporaba\n_START_PARAGRAPH_\nDavnorubicin se uporablja pri zdravljenju akutnih levkemij, in sicer akutne mieloi\xc4\x8dne in akutne limfoblastne levkemije._NEWLINE_V liposomalni obliki se uporablja tudi za zdravljenje Kaposijevega sarkoma.\n_START_SECTION_\nMehanizem delovanja\n_START_PARAGRAPH_\nPodobno kot doksorubicin vpliva tudi davnorubicin na celi\xc4\x8dno DNK, in sicer z interkalacijo zavre njeno biosintezo. Prepre\xc4\x8di delovanje topoizomeraze II, ki omogo\xc4\x8di odvitje supervija\xc4\x8dnice DNK ter s tem njeno prepisovanje. Davnorubicin stabilizira kompleks topoizomeraze II in DNK, zato se dvojnovija\xc4\x8dna DNK skompleksa ne more sprostiti in nadalje podvajati.'